E A duavata na Matabose ni dauvolivoli kei na European Union ena kena mai tauyavutaki na veiqaravi oqo na Debt Management and Consumer Credit Advisory Services se na Veiqaravi ni Dinau kei na i Vakasala ni Tauri i Yaya Vakaidinau e nai ka 13 ni Sepiteba 2011.
Na veiqaravi oqo e a tauyavutaki mai ena lawa na Consumer Credit Act 1999.
Na lawa oqo e maroroya na nona dodonu na dauvolivoli ke ra sotava na dredre vakailavo ka tu na nodra dinau ni ra voli vale, motoka, se dinau mai na baqe se na nodra voli yaya vakadinau se hire purchase.
Na lawa oqo e solia na dodonu vua na dauvolivoli me vukei ke sota kaya na dredre ni sausaumi kevaka e tauvimate, leqa vakacakacaka se vakailavo.
E na tu vakarau na Matabose me vukei ira na Dauvolivoli ena veiqaravi oqo ena kena vakarautaki e dua nomu tuvatuva vakailavo ka na veivosaki na Matabose kei na bisinisi ka soli dinau ke rawa ni vakarautaki tale e dua na veidinadinati ka vakalailaitaki nai wiliwili ni lavo ko sausaumi tiko kina baleta ni sa tiko na dredre ni sausaumi mai vei koya na Dauvolivoli.
Oqo na maroroya na Dauvolivoli me kakua ni vesu na nomu i yaya, vale se motoka se curu na yacamu ena data bureau.
E vuqa sara na kisi e sa mai walia na Matabose ena veiqaravi oqo, ka veivakauqeti talega kina na Matabose me ra kakua ni madua na lewe ni vanua me ra taro vakasala se ra vakaraitaka mai na nodra kudru ena tikina oqo.
E vakasala tale tikoga na Matabose e so ga na tikina mera nanuma na Dauvolivoli, oya ni na sega ni na sauma na nomu dinau se bili na Matabose, keitou na sega ni guarantor, e sega talega ni neitou tavi na kena vakadeitaki ni ko sauma tiko nomu dinau ena kena gauna dodonu.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn